Маё знаёмства з мітрапалітам Георгіем адбылося ў маі 2001 года, калі ён у чарговы раз прыехаў у Жлобін. Тады наш зямляк не быў яшчэ епіскапам, хаця займаў ужо адказную пасаду, нёс манаскае паслушэнства эканома (загадчыка гаспадарчай часці) у Свята-Троіца-Сергіевай лаўры ў Загорску. Пасля службы ў храме (тады ў Жлобіне была толькі адна дзеючая царква – новая Свята-Троіцкая) у мяне адбылася размова з айцом Георгіем.